PROJEKTS

LATVIJAS REPUBLIKAS MINISTRU KABINETS

2018. gada\_\_\_\_\_\_\_\_\_\_\_ Rīkojums Nr. \_\_\_

Rīgā (prot. Nr. \_\_. §)

**Par nekustamā īpašuma Stopiņu novadā pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Aizsardzības ministrijas valdījumā Stopiņu novada pašvaldībai piederošu nekustamo īpašumu “Zaļā zona pie Bataljona” (nekustamā īpašuma kadastra Nr. 8096 003 1370) – zemes vienību (zemes vienības kadastra apzīmējums 8096 003 1279) 9,41 ha platībā Stopiņu novadā.
2. Pamatojoties uz likuma “Par nekustamā īpašuma ierakstīšanu zemesgrāmatās” 37. pantu, saglabāt valsts īpašumā un nodot Aizsardzības ministrijas valdījumā zemesgrāmatā neierakstītās divas būves (būvju kadastra apzīmējumi: 8096 003 1279 001, 8096 003 1279 002), kuras atrodas uz nekustamā īpašuma “Zaļā zona pie Bataljona” Stopiņu novadā (nekustamā īpašuma kadastra Nr. 8096 003 1370) zemes vienības (zemes vienības kadastra apzīmējums 8096 003 1279).
3. Aizsardzības ministrijai šī rīkojuma 1. punktā minēto nekustamo īpašumu izmantot valsts aizsardzības uzdevumu īstenošanai.
4. Aizsardzības ministrijai pārņemt valdījumā šī rīkojuma 1. un 2. punktā minēto nekustamo īpašumu un normatīvajos aktos noteiktajā kārtībā ierakstīt zemesgrāmatā uz valsts vārda Aizsardzības ministrijas personā.
5. Aizsardzības ministrijai, nostiprinot zemesgrāmatā uz valsts vārda Aizsardzības ministrijas personā īpašuma tiesības uz šī rīkojuma 1. punktā minēto nekustamo īpašumu:
   1. norādīt, ka īpašuma tiesības nostiprinātas uz laiku, kamēr Aizsardzības ministrija nodrošina šī rīkojuma 3. punktā minētā uzdevuma īstenošanu;
   2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
6. Aizsardzības ministrijai šī rīkojuma 1. punktā minēto nekustamo īpašumu bez atlīdzības nodot Stopiņu novada pašvaldībai, ja tas vairs netiek izmantots rīkojuma 3. punktā minētā uzdevuma īstenošanai.

Ministru prezidents Māris Kučinskis

Aizsardzības ministrs Raimonds Bergmanis

Aizsardzības ministrs Raimonds Bergmanis

Valsts sekretārs Jānis Garisons

D. Priedīte, 67300279

Dace.Priedite@vamoic.gov.lv

L. Riekstiņa, 67335154

Liene.Riekstina@mod.gov.lv